Document ID: 32008R0415

KOMISSION ASETUS (EY) N:o 415/2008,
annettu 8 päivänä toukokuuta 2008,
neuvoston asetuksen (EY) N:o 1788/2003 liitteessä I markkinointivuodeksi 2007/2008 vahvistettujen kansallisten viitemäärien jaosta toimituksiin ja suoramyyntiin
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan maksun vahvistamisesta 29 päivänä syyskuuta 2003 annetun neuvoston asetuksen (EY) N:o 1788/2003 (1) ja erityisesti sen 8 artiklan,
sekä katsoo seuraavaa:
(1)
Asetuksen (EY) N:o 1788/2003 6 artiklassa säädetään, että tuottajalla voi olla käytössään yksi tai kaksi tilakohtaista viitemäärää, joista toinen on toimituksia ja toinen suoramyyntiä varten, ja että ainoastaan jäsenvaltion toimivaltainen viranomainen voi muuntaa tuottajan viitemäärien välistä jakoa tuottajan perustellusta pyynnöstä.
(2)
Neuvoston asetuksen (EY) N:o 1788/2003 liitteessä I markkinointivuodeksi 2006/2007 vahvistettujen kansallisten viitemäärien toimitusten ja suoramyynnin välisestä jaosta 1 päivänä kesäkuuta 2007 annetussa komission asetuksessa (EY) N:o 607/2007 (2) vahvistetaan kansallisten viitemäärien toimitusten ja suoramyynnin välinen jako 1 päivän huhtikuuta 2006 ja 31 päivän maaliskuuta 2007 väliseksi ajaksi Belgian, Tšekin, Tanskan, Saksan, Viron, Irlannin, Kreikan, Espanjan, Ranskan, Italian, Kyproksen, Latvian, Liettuan, Luxemburgin, Unkarin, Maltan, Alankomaiden, Itävallan, Puolan, Portugalin, Slovenian, Slovakian, Suomen, Ruotsin ja Yhdistyneen kuningaskunnan osalta.
(3)
Maito- ja maitotuotealan maksun vahvistamisesta annetun neuvoston asetuksen (EY) N:o 1788/2003 liitteen I muuttamisesta Romaniassa ja Bulgariassa sovellettavan suoramyynnin ja toimitusten välisen jaon osalta 10 päivänä lokakuuta 2007 annetussa komission asetuksessa (EY) N:o 1186/2007 (3) vahvistetaan kyseisiä jäsenvaltioita koskeva suoramyynnin ja toimitusten välinen jako kiintiöjärjestelmän alkaessa 1 päivänä huhtikuuta 2007.
(4)
Belgia, Bulgaria, Tšekki, Tanska, Saksa, Viro, Irlanti, Kreikka, Espanja, Ranska, Italia, Kypros, Latvia, Liettua, Luxemburg, Unkari, Alankomaat, Itävalta, Puola, Portugali, Romania, Slovenia, Slovakia, Suomi, Ruotsi ja Yhdistynyt kuningaskunta ovat ilmoittaneet maito- ja maitotuotealan maksun vahvistamisesta annetun neuvoston asetuksen (EY) N:o 1788/2003 soveltamista koskevista yksityiskohtaisista säännöistä 30 päivänä maaliskuuta 2004 annetun komission asetuksen (EY) N:o 595/2004 (4) 25 artiklan 2 kohdan mukaisesti määrät, jotka on tuottajien pyynnöstä muunnettu lopullisesti toimitusten ja suoramyynnin tilakohtaisten viitemäärien välillä.
(5)
Asetuksen (EY) N:o 1788/2003 liitteen I mukaisesti Belgian, Tanskan, Saksan, Ranskan, Luxemburgin, Alankomaiden, Itävallan, Portugalin, Suomen, Ruotsin ja Yhdistyneen kuningaskunnan markkinointivuoden 2007/2008 kansallisten viitemäärien kokonaismäärä ylittää markkinointivuoden 2006/2007 kansallisten viitemäärien kokonaismäärän, ja mainitut jäsenvaltiot ovat ilmoittaneet komissiolle kyseisten ylimääräisten viitemäärien jaosta toimituksiin ja suoramyyntiin.
(6)
Sen vuoksi on aiheellista vahvistaa asetuksen (EY) N:o 1788/2003 liitteessä I vahvistettu, 1 päivän huhtikuuta 2007 ja 31 päivän maaliskuuta 2008 välisellä jaksolla sovellettava kansallisten viitemäärien jako toimituksiin ja suoramyyntiin.
(7)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1788/2003 liitteessä I vahvistettu, 1 päivän huhtikuuta 2007 ja 31 päivän maaliskuuta 2008 välisellä jaksolla sovellettava kansallisten viitemäärien jako toimituksiin ja suoramyyntiin esitetään tämän asetuksen liitteessä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä toukokuuta 2008.

Labels: 3
17
6